Forslag til landsmøtet 2024 fra NJFF ST

Opprettelse av et jakthundutvalg

NJFF ST fremmer et forslag om opprettelse av et jakthundutvalg på linje med Forbundsstyrets fiske og skytterutvalg. Leder av utvalget skal sitte i Forbundsstyret.

Formål

Utvalgets formål er å sikre fremtidig bruk av jakthunder til bruk på jakt, trening og konkurranse.

Utvalget skal arbeide for å få samlet alle spesialklubber til å fremstå med en felles stemme overfor myndigheter og beslutningstakere i fremtidig og tradisjonell bruk av hund i jaktsammenheng inkludert til bruk i forvaltningen av store rovdyr.

Begrunnelse

Jakta i Norge står sterkt blant befolkningen i Norge i dag og interessen for jakt inkludert med bruk av hund ser ut til fenge mange unge. Dette må vi sikre holder seg sterkt.

Utfordringen er at vi i mange sammenhenger ikke står godt nok sammen og får gjennom det mindre oppmerksomhet hos myndighetenes rådgivere og politikerne dermed et fragmentert grunnlag å bygge sine beslutninger på.

Den store utfordringen vi sliter med er etableringen av organisasjoner som har som formål å stoppe all jakt. På kort sikt virker nok dette som lite gjennomførbart, men det skinner i diskusjonene gjennom en tydelig strategi om å ta de små kampene. Begrunnelse i dyrevelferd og inhuman bruk av hund til bruk på jakt går igjen. Er vi ikke oppmerksomme nok på dette vil de «små « slagene gi et argumentgrunnlag som blir vanskelig å stå imot. Et eksempel på dette er lavlandsprøvenes mulighet til å fungere med alle de forsøk som gjøres med å forby utsetting av hønsefugler. NJFF må gå i bresjen for å sikre denne konkurranseformen en videre eksistens. Her vil utvalget kunne utgjøre en forskjell gjennom sitt nettverk, kompetanse og ikke minst ved å samle alle gode krefter til en stemme.

NJFF Sør-Trøndelag